צ'ירו אימובילה

צ'ירו אימובילה (באיטלקית: Ciro Immobile; נולד ב-20 בפברואר 1990) הוא כדורגלן איטלקי המשחק בעמדת החלוץ בקבוצת בשיקטש ובנבחרת איטליה. אימובילה הוא מלך שערי לאציו בכל הזמנים. צ'ירו התחיל את קריירת הנוער שלו בסורנטו קאלצ'ו, לאחר שכבש בעונת 2007/2008 30 שערים בקבוצת הנוער, הרשים צ'ירו את המשקיפים של יובנטוס מהסרייה א'. בשנת 2008, כשהיה בן 18, חתם ביובנטוס שהודרכה תחת מאמן הקבוצה באותה עת צ'ירו פרארה תמורת 80 אלף אירו, והוזמן לשחק בקבוצת הפרימוורה של הקבוצה-קבוצת הנוער. אימובילה היה בסגל של הנוער והבוגרים של יובנטוס בעונת 2008/09. ב-14 במרץ 2009 ערך הופעת בוגרים ראשונה במדי יובנטוס בניצחון 1–4 על בולוניה כשהחליף את הקפטן אלסנדרו דל פיירו בדקה ה-89. ב-25 בנובמבר שיחק לראשונה במשחק במסגרת האירופית כשהחליף במחצית השנייה את אלסנדרו דל פיירו במשחק מול בורדו במסגרת ליגת האלופות. ב-1 ביולי 2010 הושאל אימובילה לקבוצת סיינה שירדה אז לסרייה ב', בהמשך העונה עבר לקבוצת גרוסטו, גם היא מהסרייה ב'. בתום העונה בחרה יובנטוס להמשיך להשאיל את אימובילה גם בעונה הבאה, עונת 2011/2012, אותה העביר בפסקארה מהסרייה ב'. בעונה זו החל לפרוץ כשכבש 28 שערים ב-37 משחקים והפך למלך השערים של הסרייה ב'. גנואה שהתרשמה מהשחקן רכשה מחצית מכרטיסו בארבעה מיליון אירו והוא עבר לשחק אליה אחרי שסיים את תקופת ההשאלה הארוכה שלו מיובנטוס לקבוצות הליגה השנייה, בנוסף, העבירה גנואה בתמורה ליובנטוס 50 אחוזים מכרטיסו של השחקן הגנאי שהיה שייך לה ריצ'מונד בואקייה. אימובילה החל לשחק בגנואה ב-1 ביולי 2012, ובעונתו הראשונה בקבוצה שיחק ב-33 משחקים וכבש 5 שערים. ב-12 ביולי 2013 רכשה יובנטוס את 50 האחוזים הנותרים מכרטיסו של צ'ירו אימובילה מגנואה תמורת 2.75 מיליון יורו, עוד באותו יום מכרה אותם טורינו באותו מחיר את אותם 50 אחוזים מכרטיסו של אימובילה. בעונת 2013/14 כבש צ'ירו 22 שערי ליגה ב-33 הופעות זכה בתואר מלך השערים של הסרייה א' כשהוא כובש את כל השערים בלי אף פנדל ומצעיד את קבוצתו למקום השביעי ולמוקדמות הליגה האירופית. ב-2 ביוני 2014 חתם אימובילה ב בורוסיה דורטמונד תמורת 19.4 מיליון אירו ששולמו לטורינו לאחר שטורינו רכשה ב-18 ביוני 2014 את שאר כרטיסו של אימובילה מיובנטוס תמורת 8 מיליון אירו. את שערו הראשון בקבוצה כבש ב-16 בספטמבר 2014 במסגרת ליגת האלופות כשכבש מול ארסנל במשחק בית של בורוסיה דורטמונד שנגמר בניצחון 0–2. ב-24 בספטמבר 2014 כבש שערו הראשון בליגה מול שטוטגרט עם שער שוויון לקראת סיום המשחק שנגמר בתוצאה 2-2. ב-1 באוקטובר 2014 כבש את שערו השני בניצחון 0–3 של קבוצתו מול אנדרלכט. ב-12 ביולי 2015 הושאל לעונה אחת לסביליה הספרדית. הוא ערך את הופעתו הבכורה בקבוצה ב-11 באוגוסט בהפסד 4–5 לברצלונה בהסופר קאפ האירופי. ב-8 בנובמבר כבש את שערו הראשון בליגה בניצחון 2–3 על ריאל מדריד. ב-14 בינואר 2016 חזר לטורינו והושאל עד לסוף העונה. במהלך ההשאלה הבקיע במדי הקבוצה חמישה שערים ב-14 משחקים. ב-26 ביולי 2016 הושאל אימובילה לעונה ללאציו. בסיום עונת 2019/2020 סיים כמלך שערי הסרייה א', עם 36 שערים ובכך משווה את שיא כל הזמנים שהיה שייך לגונסאלו היגוואין. בכך הוא גם זכה בנעל הזהב האירופית שלו לראשונה בקריירה. ב-5 במרץ 2022 כבש שער בניצחון 0–3 על קליאירי. היה זה שערו ה-143 בליגה במדי לאציו, ובכל השתווה למלך שערי המועדון בכל הזמנים, סילביו פיולה. באפריל 2023 נפצע קשה בתאונת דרכים, בה רכבו התנגש חזיתית ברכבת חשמלית. בתאונה שבר צלע, ועצם בעמוד השדרה. ב-13 ביולי 2024, לאחר שמונה שנים בלאציו, חתם אימובילה בבשיקטש הטורקית. ב-20 ביולי 2024 ערך את הופעת הבכורה שלו במשחק הידידות נגד גראצר א.ק. מהבונדסליגה האוסטרית. ב-3 באוגוסט 2024 כבש לראשונה כאשר השלים צמד בניצחון קבוצתו 5-0 על גלאטסראיי במסגרת הסופרקאפ הטורקי. ההופעה הראשונה של צ'ירו במדים של נבחרת איטליה הצעירה הייתה ב-25 במרץ 2009 מול נבחרת אוסטריה הצעירה. את השער הראשון שלו במדים הכחולים כבש ב-25 באפריל 2012 בהופעה השנייה שלו בנבחרת במשחק ידידות מול נבחרת סקוטלנד הצעירה שנגמר בתוצאה 1–4. צ'ירו נמנה גם על סגל הנבחרת עד גיל-21 ביורו צעירות 2013 שהתקיים בישראל, ואף כבש במשחק הגמר מול נבחרת ספרד באצטדיון טדי בהפסד 2–4 לנבחרת ספרד הצעירה. הוא זומן לראשונה לשחק במדי הנבחרת הבוגרת ב-2 במרץ 2014 על ידי מאמן הנבחרת באותה עת צ'זרה פראנדלי, במשחק ידידות מול ספרד והוחלף בדקה ה-69 על ידי אלסיו צ'רצ'י המשחק הסתיים בתוצאה 0–1 לנבחרת ספרד. אימובילה זומן לסגל הנבחרת במונדיאל 2014 בברזיל, הוא כבש שלושער ובישל צמד במשחק ההכנה האחרון של הנבחרת לפני המונדיאל שנגמר בתוצאה 3–5 לאיטליה מול קבוצת פלומיננסה המקומית. אימובילה ערך את הופעת הבכורה שלו במונדיאל כשנכנס כמחליף בניצחון 1–2 של נבחרתו על נבחרת אנגליה. אימובילה פתח בהרכב של נבחרת איטליה והוחלף בהפסד של נבחרתו 0–1 לנבחרת אורוגוואי במסגרת המחזור ה-3 של שלב הבתים במונדיאל. מעודכן ל-10 בנובמבר 2022 מעודכן ל-29 במאי 2022 פסקארה סרייה ב': 2011/2012 בורוסיה דורטמונד הסופר קאפ הגרמני: 2014 לאציו קופה איטליה: 2018/2019 הסופר קאפ האיטלקי : 2017, 2019 אליפות אירופה: יורו 2020 שחקן השנה בסרייה ב': 2012 מלך השערים בסרייה ב': 2011/2012 מלך השערים בסרייה א' (3): 2013/2014, 2017/2018, 2019/2020 נבחרת העונה בסרייה א' (3): 2013/2014, 2017/2018, 2019/2020 מלך השערים בליגה האירופית: 2017/2018 נבחרת העונה בליגה האירופית: 2017/2018 שחקן החודש בסרייה א': אוקטובר 2019 נעל הזהב האירופית: 2019/2020 ספורטאי השנה באיטליה: 2020 מדיה וקבצים בנושא צ'ירו אימובילה בוויקישיתוף צ'ירו אימובילה, ברשת החברתית אקס (טוויטר) צ'ירו אימובילה, באתר Transfermarkt צ'ירו אימובילה, באתר Fussballdaten.de (בגרמנית) צ'ירו אימובילה, באתר Soccerway צ'ירו אימובילה, באתר BDFutbol צ'ירו אימובילה, באתר WorldFootball.net צ'ירו אימובילה, באתר National Football Teams צ'ירו אימובילה, באתר FootballDatabase.eu צ'ירו אימובילה, באתר ESPN מערכת וואלה! ספורט‏, צ'ירו אימובילה חתם לחמש שנים בדורטמונד, באתר וואלה, 2 ביוני 2014 Immobile equals Higuain's Serie A scoring record with goal against Napoli | Goal.com, www.goal.com Ciro Immobile wins European Golden Boot, MARCA in English, ‏1 באוגוסט 2020 (באנגלית) צ'ירו אימובילה שבר צלע ונפגע בעמוד השדרה בתאונת דרכים, באתר וואלה, 16 באפריל 2023 רשמית: צ’ירו אימובילה חתם בבשיקטאש, באתר Ballerz | פלטפורמת הכדורגל של ישראל, ‏2024-07-13 Redazione Online, Oscar del calcio, Pirlo giocatore dell'anno, Corriere della Sera, ‏2013-01-28 (באיטלקית) Serie A Week 38: Did You Know? | Football Italia, www.football-italia.net Lazio-Inter è Immobile-Icardi, Calcio News 24, ‏2018-05-20 (ב־) Immobile equals Serie A scoring record with 36th goal, sports.yahoo.com (באנגלית אמריקאית) Serie A, 'Gran Galà del calcio': trionfa la Juve, web.archive.org, ‏2015-06-18 Serie A 2017/18 Team of the Season, Forza Italian Football, ‏2018-05-23 (באנגלית) Serie A 2019/20 Team of the Season, Forza Italian Football, ‏2020-08-04 (באנגלית) Immobile MVP for October | Football Italia, www.football-italia.net Gazzetta Awards, Immobile e la Brignone re e regina del 2020. Atalanta, Pioli, Ganna, Sinner, Bastianini tra gli altri vincitori, La Gazzetta dello Sport (ב־)